เป็นฝ้าขาวๆที่ลิ้น ไปหามาแล้วได้ยา clotrimazole ชนิดเม็ดอม 40 เม็ด ให้อมวันละ 4 ครั้งหลังอาหาร อยากสอบถามว่า อมหลังอาหารนี่อมก่อนหรือหลังแปรงฟันครับ แล้วพออมแล้วพอตัวยาละลายในปากแล้วเราสามารถกลืนยาได้มั้ยครับ คำถามสุดท้ายครับ หลังอมสามารถดื่มน้ำตามได้มั้ยครับ
สวัสดีค่ะ Clotrimazole (โคลไตรมาโซล) เป็นยาต้านเชื้อราที่ใช้รักษาการติดเชื้อราตามอวัยวะต่าง ๆ เช่น ผิวหนัง ปาก และช่องคลอด หากเป็นกรณีเชื้อราในปาก จะเป็นยาในรูปแบบอม โดยควรปล่อยให้ยาละลายในปากช้า ๆ โดยทั่วไปอาจใช้เวลาประมาณ 30 นาที และไม่ควรเคี้ยวหรือกลืนยาทั้งเม็ด ปกติจะอมยาวันละ 5 ครั้ง เป็นระยะเวลา 14 วัน ไม่จำเป็นว่าต้องอมก่อนหรือหลังอาหาร เพียงแค่ควรอมในช่วงเวลาที่จะไม่ต้องกินอะไรได้อีก 30 นาทีเพื่อให้ยาดูดซึมได้หมดก่อนค่ะ หากผ่าน 30 นาที ยาดูดซึมไปแล้ว สามารถดื่มน้ำตามได้ค่ะ